
Afriche 


L'Afriche e je un dai cinc continents, il tierg plui grant dal mont, cuntune 
superficie di 30.300.000 km 2 e une popolazion di plui di 600 milions di 
abitants. 

Gjeografie 



I siei limits fisics a son a nord il mâr Mediterani, a est il mâr Ros, a est e a sud l'Ocean Indian e a ovest 
l'Ocean Atlantic. A1 ê unit cu la Asie midiant l'istmi di Suez e separât de Europe dal stret di Gjibraltar. Fur 
che te zone dal Golf di Guinee, lis cuestis a son a vonde bassis e regolârs. L'Afriche e comprint ancje lis 
isulis di Madagascar, lis Canaris, Cjâf Vert, Socotra, Zanzibar, la isule Reunion e lis Comoris, oltri a une 
vore di altris isulis e arcipelacs plui pigui. 

Lis monts principâls a son il Kilimanjaro e la Mont Kenya, ducj e doi inte Afriche orientâl e che a superin i 
5.000 metris di altitudin. Di chê altre bande, in Afriche a si cjatin doi deserts bocons, chel dal Sahara, tal 
nord, e chel dal Kalahari, tal sud. I flums plui impuartants a son il Níl (il plui lunc dal mont), il Congo, il 
Niger e il Zambesi. Par ce che al rivuarde i lâcs, i plui cognossflts a son il lâc Victoria, il lâc Malawi e il lâc 
Tanganica. 


Isulis 

Lis isulis de Afriche a son pigulis, fflr che il Madagascar, che cui siei 
595.230 km 2 e je la cuarte isule plui grande dal mont (daspo de 
Groenlande, Gnove Guinee e dal Borneo). E je logade tal sud est de 
cueste dal continent, di cui e ven separade dal canâl di Mozambic 
(larc 400 chilometris dal pont plui stret). Pe so struture, pe flore e pe 
faune, e rapresente un pont di union tra l'Afriche e la part meridionâl 
de Asie. A est dal Madagascar a si cjatin lis isulis di Maurizi e la 
isule Reunion; a est-nord-est dal Cjâf Vuardefuc (Cuar d'Afriche) e 
je logade la isule di Socotra, sot dal control dal Yemen. A nord-est 
dal continent a son i arcipelacs di Cjâf vert e des Canaris, di origjinis 
vulcanichis (come ancje lis altris pigulis isulis tal Golf di Guinee. 



Une imagjin de Afriche cjapade dal 

Afriche Antartic 


Asie Americhe dal Americhe dal Europe 
Nord Sud 

Vielis supercontinents: Gondwane ■ Laurasie ■ Pangjee ■ Rodinie 

